દાદર-વેસ્ટના રહેવાસીઓએ મિડ-ડે LOCALને કહ્યું હતું કે ‘દાદર-વેસ્ટ સ્ટેશન તરફથી શિવાજી પાર્ક જતા આ રોડ પર અમને સતત ટ્રાફિક જોવા મળતો હતો અને આ રોડ પર બાઇકરો સ્ટન્ટ કરતા જોવા મળતા હતા. એથી આ રોડ પર ઘણા અકસ્માતો પણ થયા છે. આ રોડ પર કોઈ પણ સલામતી નથી અને કોઈ સ્પીડ-બ્રેકર પણ નથી. અમે જીવ જોખમમાં મૂકીને આ રસ્તો ક્રૉસ કરતા હતા, પણ ડિવાઇડર આવી જવાથી હવે અમે આ રસ્તો આરામથી ક્રૉસ કરી શકીએ છીએ. આ રસ્તા પર ચાલવું હવે જરા પણ જોખમી નથી.’